Akkalasamisk

Akkalasamisk er et kolasamisk språk som ble talt i de samiske bygdene A´kkel og Ču´kksuâl i innlandet på Kolahalvøya i Russland. Språket ble tidligere ansett som en dialekt av kildinsamisk, men har i senere tid blitt ansett som et selvstendig språk som er nærmest beslektet med skoltesamisk, dets vestlige nabo.

I dag finnes det flere personer som har passive kunnskaper i akkalasamisk på ulike nivåer og minst én taler bruker akkalasamisk aktivt i samtale med talere av andre beslektede samiske språk.Scheller, Elisabeth. Samisk språkrevitalisering i Ryssland: möjligheter och utmaningar. NOA. Norsk som andrespråk 2011 ; Volum 27.(1) s. 86-119. UiT

Akkalasamisk er det dårligst dokumenterte samiske språket. Det finnes en akkalasamisk grammatikk,Зайков, П.М. Бабинский диалект саамского языка (фонолого-морфологическое исследование). «Карелия», 1987. en samling av akkalasamiske tekster og lydopptak på akkalasamisk som ble gjort av Det russiske vitenskapsakademiet i 1950-, 1960- og 1970-årene og som bør kunne brukes i språkrevitaliseringsarbeid.


 Referanser 

 Eksterne lenker 


Kategori:Østsamiske språk
Kategori:Utdødde språk i Europa
Kategori:Murmansk oblast
Kategori:Språk i Russland